Haraldur Helgason formaður umhverfisnefndar Akraness er ekki sammála Gísla S. Einarssyni bæjarstjóra um að leggja eigi 90 metra langa göngubrú út í gamla vitann á Breiðinni . „ Það þarf að festa þennan landgang niður og það verður ekki gert öðruvísi en að bora í klappirnar og reka niður múrbolta . Þá erum við farin að raska náttúruminjum sem þessar sæbörðu klappir eru vissulega . Mér finnst að við ættum að einbeita okkur að því að viðhalda eldri mannvirkjum í bænum eins og vitanum , ” segir hann og bætir við að leysa verði aðgengi að vitanum á annan hátt . Haraldur segir bæjaryfirvöld ætla að leggja mikla áherslu á umhverfisvernd og fegrun bæjarins . Sjá nánar í nýjasta tölublaði Skessuhorns sem kemur út í dag .